
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1044 

12 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομοπαρασκευαστικής Επιτροπής για την 
ενσωμάτωση στην Ελληνική Νομοθεσία της Οδη¬ 
γίας 2001/24 ΕΚ/4.4.2001, "για την εξυγίανση και 

την εκκαθάριση των πιστωτικών ιδρυμάτων". 1 

Προϋποθέσεις για αγοραπωλησία οπωρολαχανικών με¬ 
ταξύ του Β' και Γ Χονδρεμπόρου - Υπαγωγή του Γ' 
Χονδρεμπόρου που διαθέτει νωπά οπωρολαχανικά 
εγχώριας παραγωγής στις ρυθμίσεις της Α.Δ. 3/2004. 2 
Άδεια λειτουργίας (ανανέωση), του εργοστασίου απο¬ 
στείρωσης ιατρικών προϊόντων, της ΕΛΒΙΟΝΥ Α.Ε., 

στην Κοινότητα Μαγούλας του Νομού Αττικής. 3 

Τροποποίηση της ειδικής νομοπαρασκευαστικής επι¬ 
τροπής για την επεξεργασία και εισήγηση των ανα¬ 
γκαίων νομοθετικών μέτρων, προκειμένου να προ¬ 
σαρμοστεί η εθνική νομοθεσία στις αποφάσεις του 
Ευρωπαϊκού Δικαστηρίου Ανθρωπίνων Δικαιωμάτων. 4 
Καθιέρωση για το έτος 2004 υπερωριακής εργασίας 
με αμοιβή στους μόνιμους υπαλλήλους των Δημο¬ 


τικών Παιδικών Σταθμών Δήμου Αθηναίων. 5 

Καθιέρωση υπερωριακής εργασίας προσωπικού Δη¬ 
μοτικών Παιδικών Σταθμών Δήμου Αρακύνθου Ν. 
Αιτωλοακαρνανίας. 6 


Καθιέρωση υπερωριακής εργασίας υπαλλήλωντου Δήμου 
ΣικυωνίωνΝ. Κορινθίας για το Β'εξάμηνο έτους 2004. 7 

Καθιέρωση υπερωριακής εργασίας για το προσωπικό της 
Νομαρχιακής Αυτοδιοίκησης Θεσσαλονίκης που θα 
απασχοληθεί στα συνεργεία 24ωρης βάσης για τον 
έλεγχο της προστασίας περιβάλλοντος, της χωροτα¬ 
ξίας καθώς και τη διαπίστωση υγειονομικών, κτηνια¬ 


τρικών και άλλων παραβάσεων για το έτος 2004. 8 

ΑΠΟΦΑΣΕΙ Σ 

Αοιθ. 27504/Β.1142 (1) 


Σύσταση Νομοπαρασκευαστικής Επιτροπής για την εν¬ 
σωμάτωση στην Ελληνική Νομοθεσία της Οδηγίας 
2001/24 ΕΚ/4.4.2001, "για την εξυγίανση και την εκκα¬ 
θάριση των πιστωτικών ιδρυμάτων". 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 


1. Του Ν. 1558/1985 "Κυβέρνηση και Κυβερνητικά Όργανα" 
άρθρο 29Α (ΦΕΚ 137/Α) το οποίο προστέθηκε με το άρθρο 
27του Ν. 2081/1992 (ΦΕΚ 151/τ Α726.7.1985) όπως ισχύει. 

2. Του Π.Δ. 178/2000 "περί Οργανισμού του Υπουργείου 
Εθνικής Οικονομίας" (ΦΕΚ 165 Α'). 

3. Του Π.Δ. 81/2002 (ΦΕΚ 57 Α') "Συγχώνευση των 
Υπουργείων Εθνικής Οικονομίας και Οικονομικών". 

4. Τις προτάσεις των αρμοδίων φορέων για εκπροσώ¬ 
πηση, αποφασίζουμε: 

I) Τη σύσταση Νομοπαρασκευαστικής Επιτροπής της 
οποίας μέλη είναι τα ακόλουθα: 

1. Δημήτριος Λεοντακιανάκος, Δικηγόρος, εκπρόσω¬ 
πος του Υπουργείου Οικονομίας και Οικονομικών, ως 
Πρόεδρος, με αναπληρώτριατην Μαρία Πολίτου, Δικηγό¬ 
ρο της Γεν Δ/νσης Οικονομικής Πολιτικής. 

2. Ελένη Μπελεσιώτη, Οικονομολόγος της Δ/νσης Πι¬ 
στωτικών και Δημοσιονομικών Υποθέσεων, εκπρόσωπος 
του Υπουργείου Οικονομίας και Οικονομικών, ως μέλος, 
με αναπληρωτή τον Οικονομολόγο Αριστόβουλο Παρρή. 

3. Σταύρος Πανούρης, Δικηγόρος, εκπρόσωπος του 
Υπουργείου Δικαιοσύνης, ως μέλος, με αναπληρώτρια 
την Χριστίνα Πραπίδη, Δικηγόρο του ιδίου φορέα. 

4. Δέσποινα Σχοινά, Δικηγόρος, εκπρόσωπος της Τρά¬ 
πεζας της Ελλάδος, ως μέλος, με αναπληρωτή τον Ελευ¬ 
θέριο Βόγκλη, Δικηγόρο του ιδίου φορέα. 

5. Χρήστος Γκόρτσος, Γενικός Γραμματέας, εκπρόσω¬ 
πος της Ένωσης Ελληνικών Τραπεζών, ως μέλος, με ανα¬ 
πληρωτή τον Βασίλειο Δούβλη, Δικηγόρο, της Εθνικής 
Τράπεζας της Ελλάδος. 

II) Έργο της Νομοπαρασκευαστικής Επιτροπής είναι η 
ενσωμάτωση στο Ελληνικό Δίκαιο της Οδηγίας 2001/24 
ΕΚ/4 4.2001 για την εξυγίανση και την εκκαθάριση των πι¬ 
στωτικών ιδρυμάτων. 

III) Η διάρκεια του έργου προσδιορίζεται μέχρι 30 Σε¬ 
πτεμβρίου 2004. 

IV) Γιατη γραμματειακή υποστήριξη της Επιτροπής ορί¬ 
ζουμε ως συντονίστρια την Ε. Μπελεσιώτη και για την τε¬ 
χνική επεξεργασία των κειμένων την Ελευθερία Κούρβα, 
υπάλληλο της Γ εν. Δ/νσης Οικονομικής Πολιτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2004 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α2- 1456 (2) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 6 
Προϋποθέσεις για αγοραπωλησία οπωρολαχανικών με¬ 
ταξύ του Β' και Γ' Χονδρεμπόρου - Υπαγωγή του Γ Χον¬ 
δρεμπόρου που διαθέτει νωπά οπωρολαχανικά εγχώ¬ 
ριας παραγωγής στις ρυθμίσεις της Α.Δ. 3/2004. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/1985 "Κυβέρνηση και Κυβερνητικά Όρ¬ 
γανα" όπως τροποποιήθηκε και ισχύει. 

2. Το Π.Δ. 397/1988 "Οργανισμός του Υπουργείου 
Εμπορίου" όπως τροποποιήθηκε και ισχύει. 

3. ΤοΝ.Δ. 136/1946 "Περί Αγορανομικού Κώδικος"όπως 
τροποποιήθηκε και ισχύει. 

4. Το Π.Δ. 27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας-Τεχνολογίας και Εμπο¬ 
ρίου στο Υπουργείο Ανάπτυξης" όπως ισχύει μετά την έκ¬ 
δοση του Π.Δ. 122/2004 "Ανασύσταση του Υπουργείου 
Τουρισμού". 

5. Την Κοινή Απόφαση Δ15/Α/Φ19/Οικ. 4889/24.3.2004 
του Πρωθυπουργού και του Υπουργού Ανάπτυξης "Ανά¬ 
θεση αρμοδιοτήτων στους Υφυπουργούς Ανάπτυξης Γε- 
ώργιο Σαλαγκούδη και Ιωάννη Παπαθανασίου". 

6. Την Α.Δ. 14/1989 "Κωδικοποίηση Αγορανομικών Δια¬ 
τάξεων εκδοθεισών μέχρι 16.2.1989" όπως τροποποιήθη¬ 
κε και ισχύει. 

7. Την ανάγκη λήψης μέτρων σε τρόπο ώστε, υπό την 
τήρηση ορισμένων προϋποθέσεων, να καταστεί δυνατή η 
άσκηση χονδρεμπορίας οπωρολαχανικών και από τον Γ 
Χονδρέμπορο, που αγοράζει το είδος αυτό από τον Β' 
Χονδρέμπορο και την ανάγκη υπαγωγής και του Γ Χον¬ 
δρεμπόρου στις ρυθμίσεις της Α.Δ. 3/2004". 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Οι παράγραφοι 2, 3 και 5 του άρθρου 7 του Κεφαλαίου 
1 της Αγορανομικής Διάταξης 14/1989, όπως αντικατα- 
στάθηκε με τις όμοιες 14/1991 και 2/1992, αντικαθίστα¬ 
νται ως ακολούθως: 

" 2. Προκειμένου για οπωρολαχανικά, απαγορεύεται η 
είσπραξη Β' χονδρεμπορικού κέρδους, εφόσον ο τόπος 
παραγωγής ή εισαγωγής του είδους και ο τόπος κατανά¬ 
λωσης αυτού ευρίσκονται μέσα στον ίδιο Νομό. Τα καθο¬ 
ριζόμενα στο άρθρο 3 της παρούσας ποσοστά κέρδους 
οπωρολαχανικών, εγχωρίων ή εισαγομένων θεωρούνται 
ως "Α' χονδρεμπορικά κέρδη" 

3. Προκειμένου για οπωρολαχανικά της κατηγορίας 
"Διατιμημένα ή ελεγχομένου κέρδους, εφόσον κατά την 
εμπορία-διακίνηση αυτών μεσολαβεί Β' Χονδρέμπορος, 
το εισπραττόμενο μικτό Β' χονδρεμπορικό κέρδος ορίζε¬ 
ται μέχρι 6% κατ’ ανώτατο όριο. Σε κάθε περίπτωση εμπο¬ 
ρίας οπωρολαχανικών, η είσπραξη άλλου χονδρεμπορι- 
κού κέρδους, πέραν του Α' και Β', ρητώς απαγορεύεται. 

5. Η αγοραπωλησία οπωρολαχανικών, μεταξύ του Β' 
Χονδρεμπόρου-πωλητή και Γ'Χονδρεμπόρου-αγοραστή, 
επιτρέπεται, εφόσον τηρούνται οι κατωτέρω προϋποθέ¬ 
σεις: 

α. Η έδρα πώλησης των δύο ως άνω εμπόρων δεν ευρί- 
σκεται μέσα στον ίδιο Νομό 

β. Κατόπιν συμφωνίας των εμπόρων αυτών, ο Β' Χον¬ 


δρέμπορος χορηγεί στον Γ ποσοστιαία έκπτωση, υπό 
μορφή κέρδους που δεν θεωρείται "Γ' χονδρεμπορικό 
κέρδος". Γιατην ορθή εφαρμογή της διάταξης αυτής επι¬ 
συνάπτεται ΠΙΝΑΚΑΣ 1, που αποτελεί αναπόσπαστο τμή¬ 
μα του παρόντος άρθρου και διαλαμβάνει διατάξεις υπο- 
χρεωτικώς εφαρμόσιμες για τους δύο ως άνω συμβαλλο- 
μένους εμπόρους. 

γ. Κατόπιν συμφωνίας των εμπόρων αυτών, το οριζόμε¬ 
νο ως άνω Β' χονδρεμπορικό κέρδος 6%, μπορεί να δια- 
μοιρασθεί μεταξύ του Β' Χονδρεμπόρου-πωλητή και Γ' 
Χονδρεμπόρου-αγοραστή. Για την ορθή εφαρμογή της 
διάταξης αυτής, επισυνάπτεται ΠΙΝΑΚΑΣ 2, που αποτελεί 
αναπόσπαστο τμήμα του παρόντος άρθρου και διαλαμ¬ 
βάνει διατάξεις υποχρεωτικώς εφαρμόσιμες γιατους δύο 
ως άνω συμβαλλομένους εμπόρους" 

Άρθρο 2 

Μετά το ΚΕΦΑΛΑΙΟ 10 του άρθρου 67 γ της Αγορανομι¬ 
κής Διάταξης 14/1989, όπως προστέθηκε με την όμοια 
3/2004, προστίθεται ΚΕΦΑΛΑΙΟ 11, που έχει ως ακολού¬ 
θως: 

11. ΕΙΔΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΟΝ Β' ΚΑΙ Γ 
ΧΟΝΔΡΕΜΠΟΡΟ ΝΩΠΩΝ ΕΓΧΩΡΙΩΝ ΟΠΩΡΟΛΑΧΑΝΙ- 
ΚΩΝ 

α. Γ ιατην ορθή εφαρμογή των διατάξεωντου παρόντος 
άρθρου, η χονδρεμπορική επιχείρηση που αγοράζει τα εί¬ 
δη αυτά από τον Β' Χονδρέμπορο για να τα πωλήσει σε 
τρίτους θεωρείται "Γ' Χονδρέμπορος". 

β. Η περίπτωση (δ) του ΚΕΦΑΛΑΙΟΥ 3 τού παρόντος άρ¬ 
θρου δεν έχει εφαρμογή για τον Β' Χονδρέμπορο οπωρο¬ 
λαχανικών. Απαγορεύεται η πώληση του είδους από τον 
Γ' Χονδρέμπορο προς άλλες χονδρεμπορικές επιχειρή¬ 
σεις καθώς και η πώληση αυτού από τρίτους για λογαρια¬ 
σμό του Γ Χονδρεμπόρου. 

γ. Επί όλων των τιμολογίων πώλησης οπωρολαχανικών 
που εκδίδει ο Γ' Χονδρέμπορος προς τρίτους αγοραστές, 
εφαρμογή και εδώ έχουν αντίστοιχα οι διατάξεις της πε¬ 
ρίπτωσης (γ) του ΚΕΦΑΛΑΙΟΥ 6του παρόντος άρθρου, με 
μόνη διαφορά ότι στα τιμολόγια αυτά αναγράφονται τα 
στοιχεία, που τον αφορούν και που διαλαμβάνονται στον 
ΠΙΝΑΚΑ 11 που αποτελεί αναπόσπαστο τμήμα του παρό¬ 
ντος άρθρου. Τα στοιχεία αυτά αναγράφονται με απλή με¬ 
ταφορά τους στα τιμολόγια και όπως ακριβώς τα έχει 
γνωστοποιήσει στον Γ Χονδρέμπορο ο Β'Χονδρέμπορος 
κατά την μεταξύ τους συναλλαγή. Σε περίπτωση τεχνικών 
δυσκολιών του Γ' Χονδρεμπόρου να αναγράψει τα στοι¬ 
χεία του ΠΙΝΑΚΑ 11 στα τιμολόγια πώλησης που εκδίδει 
τότε αυτός εφαρμόζει υποχρεωτικά και αντίστοιχα τις 
διατάξεις των περιπτώσεων (α), (β) και (γ) του ΚΕΦΑΛΑΙ¬ 
ΟΥ 7του παρόντος άρθρου. 

Άρθρο 3 

Με την έναρξη ισχύος της παρούσας καταργούνται: 
α. Τα στοιχεία με αύξοντα αριθμό 1,2,9 και 10, που ανα- 
φέρονται στους ΠΙΝΑΚΕΣ 6, 8 και 9, και το στοιχείο 1 του 
ΠΙΝΑΚΑ 7, πίνακες που αποτελούν αναπόσπαστο τμήμα 
του άρθρου 67 γ της Α.Δ. 14/1989. 

β. Οι Αγορανομικές Διατάξεις Νομαρχών, που εκδόθη- 
καν κατόπιντης υπάτης παραγρ. 3του άρθρου 7της Α.Δ. 
14/1989, παρασχεθεί-σας εξουσιοδότησης, 
γ. Η παράγραφος 1 του άρθρου 3 της Α.Δ. 2/1992 
δ. Το άρθρο 4της Α.Δ. 14/1991 

Άρθρο 4 

Οι ρυθμίσεις του άρθρου 2 "Μεταβατικές διατάξεις" της 
Αγορανομικής Διάταξης 3/2004, στο μέρος που αυτές 
αφορούν τον Γ' Χονδρέμπορο οπωρολαχανικών εγχώ¬ 
ριας παραγωγής, τίθενται σε ισχύ από 19 Ιουλίου 2004. 

Άρθρο 5 

Οι παραβάτες της παρούσας που τίθεται σε ισχύ σε όλη 
την χώρα απάτην 19η Ιουλίου 2004 διώκονται και τιμωρού¬ 
νται σύμφωνα με τον ισχύοντα Αγορανομικό Κώδικα. 


ΠΙΝΑΚΑΣ 1 

Αφορά αγοραπωλησία οπωρολαχανικών μεταξύ Β' και 
Γ' Χονδρεμπόρου και αποτελεί αναπόσπαστο τμήμα του 
άρθρου 7 της Α.Δ. 14/1989. 

1. Επί του τιμολογίου πώλησης οπωρολαχανικών, που 
εκδίδει ο Β' Χονδρέμπορος προςτον Γ', υποχρεωτικά ανα¬ 
γράφεται χωριστά η ποσοστιαία έκπτωση, που χορηγεί¬ 
ται στον Γ Χονδρέμπορο υπό μορφή κέρδους. 

2. Στην περίπτωση αυτή, ο Γ'Χονδρέμπορος πωλεί οπω¬ 
ρολαχανικά στην ίδια τιμή μα την τιμή που τα αγόρασε 
από τον Β' Χονδρέμπορο. Η τιμή πώλησης του Γ' Χονδρε¬ 
μπόρου, μπορεί να προσαυξάνεται μόνο με τις τυχόν νό¬ 
μιμες και αποδεικνυόμενες δαπάνες (π.χ. μεταφορικά), 
που βαρύνουν τον Γ' Χονδρέμπορο. Οι δαπάνες αυτές 
υποχρεωτικά αναγράφονται χωριστά επί των τιμολογίων 
πώλησης που εκδίδει προς τρίτους ο Γ Χονδρέμπορος 
πριν τον υπολογισμό του Φ.Π.Α. 

3. Επί των ανωτέρω παρατίθεται σχετικό παράδειγμα: 


ΤΙΜΟΛΟΓΙΟ ΠΩΛΗΣΗΣ ΤΟΥ Β' ΧΟΝΔΡΕΜΠΟΡΟΥ 
ΠΡΟΣ ΤΟΝ Γ' 


ΕΙΔΗ 

ΚΙΛΑ ΤΙΜΗ/ΚΙΛΟ 

ΣΥΝΟΛΙΚΗ ΑΞΙΑ 

Τομάτες 

200 0,80 

160,00 

Μήλα 

300 0,75 

225,00 

Αξία πριν την έκπτωση 

385,00 

Έκπτωση (π.χ. 5%) 

19,25 

Εισπρακτέα αξία πριν ΦΠΑ 

365,75 

ΤΙΜΟΛΟΓΙΟ ΠΩΛΗΣΗΣ ΤΟΥ Γ' ΧΟΝΔΡΕΜΠΟΡΟΥ 
ΠΡΟΣ ΤΡΙΤΟΥΣ 

ΕΙΔΗ 

ΚΙΛΑ ΤΙΜΗ/ΚΙΛΟ 

ΣΥΝΟΛΙΚΗ ΑΞΙΑ 

Τομάτες 

200 0,80 

160,00 

Μήλα 

300 0,75 

225,00 


Μερικό ποσό 

385,00 

Μεταφορικά (π.χ. 500 κιλά X 0,10) 

50,00 

Εισπρακτέα αξία πριν ΦΠΑ 

435,00 


ΠΙΝΑΚΑΣ 2 

Αφορά αγοραπωλησία οπωρολαχανικών μεταξύ Β' και 
Γ' Χονδρεμπόρου και αποτελεί αναπόσπαστο τμήμα του 
άρθρου 7 της Α.Δ. 14/1989. 

1. Εφόσον κατόπιν συμφωνίας μεταξύ των δύο ως άνω 
εμπόρων, το Β' χονδρεμπορικό κέρδος 6%, θα διαμοιρα- 
σθεί, ακολουθείται στην περίπτωση αυτή το παρακάτω πα¬ 
ράδειγμα, που καταδεικνύει τον τρόπο διαμόρφωσης της 
τιμής πώλησης οπωρολαχανικών από τον Γ' Χονδρέμπορο. 


ΠΑΡΑΔΕΙΓΜΑ 


Έστω ότι το χονδρεμπορικό κέρδος 6% συμφωνείται 
να διαμοιρασθεί σε 4% για τον Β' Χονδρέμπορο και 2% 
για τον Γ'. 


Νόμιμο κόστος κτήσης του Β' (π.χ.) 

Κέρδος για τον Β' Χονδρέμπορο 4% 

0,70 

0,03 

Τιμή πώλησης του Β'πριν τον ΦΠΑ 

0,73 

Νόμιμο κόστος κτήσης του Γ' 

0,73 

Κέρδος για τον Γ Χονδρέμπορο 2% 

0,01 

Μερική τιμή πώλησης του Γ 

0,74 

Μεταφορικά που βαρύνουν τον Γ' (π.χ.) 

0,02 

Τιμή πώλησης του Γ'πριν τον ΦΠΑ 

0,76 


2. Δεν θεωρείται "Γ' χονδρεμπορικό κέρδος" το μέρος 
του κέρδους που χορηγεί ο Β' Χονδρέμπορος στον Γ. 

3. Η τιμή πώλησης του Γ Χονδρεμπόρου διαμορφώνε¬ 
ται με βάσητηντιμή κτήσης και το μέροςτου κέρδουςπου 
του χορηγεί ο Β' Χονδρέμπορος. Η εν λόγω τιμή πώλησης 
μπορεί να προσαυξάνεται μόνο με τις τυχόν νόμιμες και 
αποδεικνυόμενες δαπάνες (π.χ. μεταφορικά) που βαρύ¬ 
νουν τον Γ' Χονδρέμπορο, δαπάνες που υποχρεωτικά 
αναγράφονται χωριστά στο τιμολόγιο που εκδίδει ο Γ 
Χονδρέμπορος προς τρίτους. 

4. Επί των τιμολογίων πώλησης που εκδίδει ο Β' Χον¬ 
δρέμπορος αναγράφεται υποχρεωτικά και η ένδειξη 
"ΕΙΣΠΡΑΧΘΗΚΕ ΜΕΡΟΣ ΤΟΥ ΧΟΝΔΡΕΜΠΟΡΙΚΟΥ ΚΕΡ¬ 
ΔΟΥΣ (π.χ. 4%)" και επί των τιμολογίων πώλησης που εκ¬ 
δίδει ο Γ Χονδρέμπορος αναγράφεται υποχρεωτικά η έν¬ 
δειξη "ΧΟΡΗΓΗΘΗΚΕ ΜΕΡΟΣ ΤΟΥ ΧΟΝΔΡΕΜΠΟΡΙΚΟΥ 
ΚΕΡΔΟΥΣ (π.χ. 2%)". 

ΠΙΝΑΚΑΣ 11 

Αποτελεί αναπόσπαστο τμήμα του άρθρου 67 γ της Α.Δ. 
14/1989, όπως τροποποιήθηκε με την Α.Δ. 6/2004 και εν¬ 
διαφέρει μόνο τον Γ Χονδρέμπορο οπωρολαχανικών 

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΓΡΑΦΟΝΤΑΙ ΣΤΟ 

ΣΧΕΤΙΚΟ ΤΙΜΟΛΟΓΙΟ ΑΝΑΛΟΓΑ ΜΕ ΤΗΝ ΠΕΡΙΠΤΩΣΗ 

1. Νομός της Χώρας από τον οποίο προέρχονται τα 
οπωρολαχανικά 

2. Είδος οπωρολαχανικών (π. χΛεμόνια, μήλα κ.λ.π.) 

3. Ποικιλία οπωρολαχανικών, εφόσον αυτή επιβάλλεται 
από άλλες διατάξεις. 

4. Ποιοτική κατηγορία κατάταξης οπωρολαχανικών (π. 
χ ΕΞΤΡΑ, ΚΛΑΣΗ I, ΚΛΑΣΗ II), εφόσον αυτή επιβάλλεται 
από άλλες διατάξεις. 

5. Αριθμός και ημερομηνία του τιμολογίου οπωρολαχα¬ 
νικών, που αγοράσθηκαν από τον Παραγωγό. 

6. Αριθμός και ημερομηνία του τιμολογίου οπωρολαχα¬ 
νικών που αγοράσθηκαν από τον Εντολοδόχο του Παρα¬ 
γωγού. 

7. Αριθμός και ημερομηνία του Δελτίου Αποστολής 
οπωρολαχανικών, όπου αναγράφεται και η τιμή πώλησης 
του Παραγωγού ή Εντολοδόχου του Παραγωγού. 

ΣΗΜΕΙΩΣΗ: Το στοιχείο 7 αναγράφεται στην περίπτω¬ 
ση που δεν εκδόθηκαν άμεσα τα τιμολόγια των στοιχείων 
5 και 6. 

Η παρούσα να δημοσιευθεί στην Εφημερίδα της Κυ- 
βερνήσεως και να ανακοινωθεί στον ημερήσιο τύπο. 

Αθήνα, 30 Ιουνίου 2004 

ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ6.51/9994/724 (3) 

Άδεια λειτουργίας (ανανέωση), του εργοστασίου απο¬ 
στείρωσης ιατρικών προϊόντων, της ΕΛΒΙΟΝΥ Α.Ε., 
στην Κοινότητα Μαγούλας του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ-ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπ’ όψη: 

1. Τις διατάξεις του Β.Δ. της 15/21.10.1922 "Περίχορη- 
γήσεως αδειών ιδρύσεως και λειτουργίας πόσης μηχανο¬ 
λογικής εγκαταστάσεως", του Ν. 6422/1934 όπως ισχύει, 
του Ν.Δ. 1150/1949, του Β.Δ. της 16.3.1950 "Περί διαιρέ- 
σεως, κατατάξεως κ.λ.π. μηχανολογικών εγκαταστάσε¬ 
ων" όπως τροποποιήθηκε και συμπληρώθηκε με το Β.Δ. 
της 24.11.1953, του άρθρο 4 του Α.Ν. 207/1967, του Ν. 
2516/1997 (ΦΕΚ 159Α/1997) "Ίδρυση και λειτουργία βιο¬ 
μηχανικών και βιοτεχνικών εγκαταστάσεων και άλλες δια¬ 
τάξεις" όπως αυτός συμπληρώθηκε με τις Υπ. Απ. Φ15/ 
2439/77/2001 (ΦΕΚ 154Β/2001), Φ15/οικ.5243/249/ 1998 
(ΦΕΚ 238Β/1998), Φ15/οικ.5245/251/1998 (ΦΕΚ 336Β/ 
1998) και Φ15/οικ.5244/ 250/1998 (ΦΕΚ 419Β/ 1998) του 
Ν. 2965/2001 "Βιώσιμη ανάπτυξη Αττικής & άλλες διατά¬ 
ξεις" (ΦΕΚ270Α/2001) 

2. Τις διατάξεις του Π.Δ. 1180/1981 (ΦΕΚ 293Α/1981), 
του Ν.1650/1986 (ΦΕΚ160Α/1986), της ΚΥΑ 69269/5387/ 
1990 (ΦΕΚ678Β/1990), της ΚΥΑ5905/Φ15/839/1995 (ΦΕΚ 
611Β/1995). 

3. Τις διατάξεις του Ν.Δ. 96/1973,του Ν.1316/1983 
όπως ισχύει, του Π.Δ. 92/1993 "Καθορισμός αρμοδιοτή¬ 
των που διατηρούνται από τον Υπουργό κλπ.", του Π.Δ. 
229/1986 "Σύσταση και οργάνωση της Γενικής Γραμμα¬ 
τείας Βιομηχανίας" όπως αυτό τροποποιήθηκε μετά Π. Δ. 
396/1989 και 189/1996, την Υ.Α. 7154/29.4.2004 για τη 
μεταβίβαση του δικαιώματος υπογραφής στον Γεν. Δ/ντη 
Στηρ. Βιομηχανίας, το Π.Δ. 27/1996 "Συγχώνευση των Υπ. 
Τουρισμού, Βιομ., Εν. και Τεχνολογίας και Εμπορίου στο 
Υπ. Ανάπτυξης", την Υ.Α. ΔΥ(3-4)α/ΓΠ οικ.72358/ 19.7. 
2002 για τη μεταβίβαση του δικαιώματος υπογραφής στο 
Γ εν. Δ/ντη Υγείας 

4. Την αίτηση της ΕΛΒΙΟΝΥ Α.Ε. για τη χορήγηση άδει¬ 
ας λειτουργίας. 

5. Την από 24.6.2003 εισήγηση της υπηρεσίας και τη 
γνωμάτευση του ΕΟΦμεαρ 0-177/4η/26.2.2004, αποφα¬ 
σίζουμε: 

1 Χορηγούμε άδεια λειτουργίας διάρκειας 6 ετών στο 
εργοστάσιο αποστείρωσης ιατρικών προϊόντων, της ΕΛ- 
ΒΙΟΝΥ Α.Ε., όπως αυτό εικονίζεται στα σχεδιαγράμματα 
που θεωρήσαμε με την 9476/1980 απόφασή μας και έχει 
τα πιο κάτω ειδικά στοιχεία: 

Κάτοχος: ΕΛΒΙΟΝΥ Α.Ε. 

Θέση εγκατάστασης: Κοινότητα Μαγούλας 
Θέση Πλακωτό 
Νομός Αττικής 

Είδος δραστηριότητας: Εργοστάσιο αποστείρωσης ια¬ 
τρικών προϊόντων 

Παραγωγικός μηχανολογικός εξοπλισμός: 

Ισχύς 23,2 Κνν (31,15ΗΡ) - Αξία 38.152 Ευρώ 

2. Η άδεια αυτή χορηγείται με την επιφύλαξη της τήρη¬ 
σης των κειμένων διατάξεων και με τους εξής όρους: 

(α).Να υπάρχουν και να διατηρούνται σε καλή κατάστα¬ 
ση τα αναγκαία μέτρα ώστε να μη δημιουργείται κίνδυνος 


σε βάρος της υγείας και ασφάλειας των εργαζομένων 
(π.χ. τοποθέτηση προστατευτικών περιφραγμάτων στα 
μέρη των μηχανημάτων που κινούνται επικίνδυνα, εξα¬ 
σφάλιση επαρκούς φωτισμού και αερισμού στο χώρο ερ¬ 
γασίας, πρόχειρο φαρμακείο κ.λπ.). 

(β).Να λαμβάνονται τα κατάλληλα μέτρα ώστε από τη 
λειτουργία του εργοστασίου να μην προκαλούνται δυ¬ 
σμενείς επιδράσεις σε βάρος της υγείας, ησυχίας και της 
ασφάλειας των περίοικων και να εφαρμόζονται τα προ- 
βλεπόμενα από τις διατάξεις του Π.Δ. 1180/1981 (ΦΕΚ 
293/Α) και το Ν. 1650/1986 (ΦΕΚ 160Α/1986), όπως ισχύει 
και να τηρούνται οι περιβαλλοντικοί όροι που εγκρίθηκαν 
με την υπ’ αρ 1287/10.9.2001 απόφαση . 

(γ). Να τηρούνται οι διατάξεις του Κανονισμού εσωτερι¬ 
κών ηλεκτρικών εγκαταστάσεων. 

(δ).Να τηρούνται τα μέτρα πυροπροστασίας που προ- 
βλέπονται στην υπ’ αρ. 521/2003 εγκεκριμένη Μελέτη Πυ¬ 
ροπροστασίας και να ανανεωθεί το υπ’ αριθμ. 220/Φ. 
701.4/521 Πιστοποιητικό της Πυροσβεστικής Υπηρεσίας 
τουλάχιστον δύο μήνες πριν από την λήξη της ισχύος του. 

3. Για την απαιτούμενη σύμφωνα με τις διατάξεις των 
Β.Δ. της 16.3.1950 και της 24.11.1953 καθώς και των Π .Δ. 
902/1975 και 274/1997 επίβλεψη λειτουργίας και συντή¬ 
ρησης της εγκατάστασης, πρέπει να χρησιμοποιείται 
πρόσωπο που να έχει τα προσόντα που προβλέπονται 
από τις διατάξεις αυτές καθώς και κάθε άλλη σχετική διά¬ 
ταξη. 

4. Η άδεια αυτή δεν απαλλάσσει τον φορέα της από την 
υποχρέωση να εφοδιασθεί με άλλη άδεια για την οποία 
προκύπτει αντίστοιχη υποχρέωση από άλλες διατάξεις. 

5. Η παρούσα άδεια τροποποιείται ως προς την επωνυ¬ 
μία του φορέα σε περίπτωση αλλαγής και επανεκδίδονται 
στο όνομα του νέου φορέα. Τόσο ο παλαιός όσο και ο νέ¬ 
ος φορέας, υποχρεούνται μέσα σε ένα μήνα από την επέ¬ 
λευση της ως άνω μεταβολής, να ειδοποιήσουν περί αυ¬ 
τής την υπηρεσία μας. 

Γ ραμμάτια: 

α. Παράβολο 1041875 (20 ευρώ) 

β. Παράβολο 1971337 (5 ευρώ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2004 
Με εντολή Υπουργών 

Ο Γ εν. Διευθυντής Στήριξης Η Γ εν. Διευθύντρια Υγείας 
Βιομηχανίας της ΓΓΒ του Υπ. Υγείας και Κοινω- 
του Υπουργείου Ανάπτυξης νικής Αλληλεγγύης 

Γ. ΤΣΟΥΚΑΣ Β. ΦΛΟΥΡΗ 

-♦- 

Αοιθ. 74256 (4) 

Τροποποίηση της ειδικής νομοπαρασκευαστικής επιτρο¬ 
πής για την επεξεργασία και εισήγηση των αναγκαίων 
νομοθετικών μέτρων, προκειμένου να προσαρμοστεί 
η εθνική νομοθεσία στις αποφάσεις του Ευρωπαϊκού 
Δικαστηρίου Ανθρωπίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθ. 3233/6.2.2004 (ΦΕΚ Β' 328) απόφαση. 

2) Την ανάγκη τροποποίησης της ειδικής νομοπαρα¬ 
σκευαστικής επιτροπής για την επεξεργασία και εισήγη¬ 
ση των αναγκαίων νομοθετικών μέτρων, προκειμένου να 
προσαρμοστεί η εθνική νομοθεσία στις αποφάσεις του 

Ευρωπαϊκού Δικαστηρίου Ανθρωπίνων Δικαιωμάτων. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 6.939,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την τροποποίηση της ανωτέρω ειδικής νομοπαρασκευ¬ 
αστικής επιτροπής και ορίζουμε τους κατωτέρω: 

1. Μιχαήλ Πικραμένο, Πάρεδρο του Συμβουλίου Επι¬ 
κράτειας, ως Πρόεδρο. 

2. Όλγα Τσόλκα, Λέκτορα Πανεπιστημίου Αθηνών. 

3. Ευγένιο Βαγενά, Δικηγόρο. 

Χρέη γραμματέα της επιτροπής θα εκτελεί η Ιωάννα Λα¬ 
ζάρου, Δικηγόρος. 

Η ανωτέρω επιτροπή οφείλει να περατώσει το έργο της 
εντός τριών (3) μηνών από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 566/4321 (5) 

Καθιέρωση για το έτος 2004 υπερωριακής εργασίας με 
αμοιβή στους μόνιμους υπαλλήλους των Δημοτικών 
Παιδικών Σταθμών Δήμου Αθηναίων. 

Η ΠΡΟΕΔΡΟΣ ΤΟΥ Δ.Σ. ΤΩΝ ΔΗΜΟΤΙΚΩΝ 
ΠΑΙΔΙΚΩΝ ΣΤΑΘΜΩΝ ΔΗΜΟΥ ΑΘΗΝΑΙΩΝ 

Έχοντας υπόψη: 

1. Τις διατάξεις του άρθρου 16του Ν. 3205/2003 (ΦΕΚ 
297/2003 Τ.Α'). 

2. Τιςδιατάξειςτου άρθρου 12παρ. 10του Ν. 2503/1997 
(ΦΕΚ 107/1997 Τ.Α'). 

3. Τις διατάξεις της παρ. 7 του άρθρου 25 του Ν. 
2738/1999 (ΦΕΚ180Α'). 

4. Ότι στον προϋπολογισμό Οικονομικού έτους 2004 
έχει εγγράφει πίστωση για την υπερωριακή απασχόληση 
του προσωπικού των δύο Διευθύνσεων των Δημοτικών 
Παιδικών Σταθμών Δήμου Αθηναίων στους Κ.Α. 0261 "απο¬ 
ζημίωση για υπερωριακή εργασία" & 0266 "αποζημίωση 
για εργασία κατά τις εξαιρέσιμες ημέρες και αργίες". 

5. Την ανάγκη υπερωριακής απασχόλησης μονίμων 
υπαλλήλων διαφόρων ειδικοτήτων για την κάλυψη των 
αυξημένων εκτάκτων και εποχιακών αναγκώντων Δημοτι¬ 
κών Παιδικών Σταθμών Δήμου Αθηναίων. 

6. Την με αρ. πρωτ. 001349/7.1.2004 απόφαση Δημάρ¬ 
χου του Δήμου Αθηναίων σύμφωνα με την οποία ορίστη¬ 
κε ως Πρόεδρος του Διοικητικού Συμβουλίου των Δημο¬ 
τικών Παιδικών Σταθμών Δήμου Αθηναίων η Αντιδήμαρ- 
χος Ανδριανή (Νίτσα) Λουλέ. 

7. Τις διατάξεις των άρθρων 114, 115 & 203 του Π.Δ. 
410/1995, αποφασίζουμε: 

Καθιερώνουμε για το έτος 2004 υπερωριακή εργασία 
με αμοιβή στους μόνιμους υπαλλήλους των Δημοτικών 
Παιδικών Σταθμών Δήμου Αθηναίων που θα εργασθούν 
για την αντιμετώπιση των εκτάκτων και εποχιακών ανα¬ 
γκών των δύο Διευθύνσεων και ειδικότερα: 

Α) Απογευματινή εργασία εργασίμων ημερών μέχρι 309 
υπάλληλοι, 82.000 ώρες υπερωριακής εργασίας και μέχρι 
το ποσό των 360.000 ευρώ. 

Β) Υπερωριακή εργασία κατάτις Κυριακές και εξαιρέσι¬ 
μες ημέρες μέχρι 10 υπάλληλοι, 1800 ώρες και μέχρι το 
ποσό των 3.000 ευρώ. 


Η απόφαση αυτή δεν έχει αναδρομική ισχύ πέραν του 
μηνάς από την ημερομηνία δημοσίευσής της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2004 
Η Πρόεδρος 

ΑΝΔΡΙΑΝΗ (ΝΙΤΣΑ) ΛΟΥΛΕ 

-♦- 

Αριθ. 1 (6) 

Καθιέρωση υπερωριακής εργασίας προσωπικού Δημοτι¬ 
κών Παιδικών Σταθμών Δήμου Αρακύνθου Ν. Αιτωλο¬ 
ακαρνανίας. 

Ο ΠΡΟΕΔΡΟΣ ΤΟΥ Δ.Σ. ΤΩΝ Δ.Π.Σ. 

ΔΗΜΟΥ ΑΡΑΚΥΝΘΟΥ Ν. ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξειςτου Ν. 2880/2001. 

2. Την αρ. 8033/21.5.2002 απόφαση της Δ/νσης Τοπικής 
Αυτοδιοίκησης και Διοίκησης Νομού Αιτωλοακαρνανίας 
που αφορά την Συγχώνευση των Δημοτικών Παιδικών 
Σταθμώντου Δήμου Αρακύνθου σε ενιαίο Δημοτικό Νομι¬ 
κό Πρόσωπο με την επωνυμία "Δημοτικοί Παιδικοί Σταθ¬ 
μοί Δήμου Αρακύνθου". 

3. (ΦΕΚ 666/28.5.2002, τ.Α'). 

4. Την αρ. Δ.Υ. 1 α/οικ. 7723 διαπιστωτική πράξη του Υφ. 
ΕΣ.Δ.Δ.Α. και του Υπουργού Υγείας και Πρόνοιας "Αυτο¬ 
δίκαιη μετάταξη εκπαιδευτικού και διοικητικού προσωπι¬ 
κού πρώην ΚΠΣ & ΚΒΣ στα νέα Νομικά Πρόσωπα (ΦΕΚ 
90/30.4.2001 τευχ. Ν.Π.Δ.Δ.). 

5. Τις διατάξειςτου άρθρου 18του Ν. 2470/1997, ΦΕΚ 
40/τευχ. Α’ "Αναμόρφωση μισθολογίου προσωπικού Δη¬ 
μόσιας Διοίκησης και άλλες συναφείς διατάξεις". 

6. Τις διατάξεις του πρώτου εδαφίου της παρ. 2 του άρ- 
θρ. ΙΟδτουΝ. 1188/1981. 

7. Την αρ. 2/37190/0026/21.6.2001 (ΦΕΚ 915/17.7. 
2001 /τ.Β') Απόφαση Υπουργού Οικονομικών περί καθορι¬ 
σμού δικαιολογητικών πληρωμής αποζημίωσης για υπε- 
ρωριακή, νυχτερινή, Κυριακών και εξαιρέσιμων ημερών 
εργασίας. 

8. Τις άμεσες ανάγκες της υπηρεσίας για την διεκπε¬ 
ραίωση διοικητικών και οικονομικών εργασιών εντός προ¬ 
καθορισμένων χρονικών ορίων. 

9. Την εγγεγραμμένη στον υπό εκτέλεση προϋπολογι¬ 
σμό έτους 2004 σχετική πίστωση στον Κ.Α. 05/113,1 
ύψους 2.500,00 ευρώ, αποφασίζει: 

1. καθιερώνει υπερωριακή απογευματινή εργασία μέχρι 
και την 22α ώρα των εργασίμων ημερών στην υπάλληλο 
του κλάδου ΤΈ. Βρεφονηπιοκομίας των Δ.Π.Σ. Δήμου 
Αρακύνθου, η οποία πέραντων καθηκόντωντης ασκεί και 
την διαχείριση του Νομικού Προσώπου σύμφωνα με τη 
2/2003 απόφαση του Προέδρου του Δ.Σ., γιατί δεν υπάρ¬ 
χει διορισμένος διαχειριστής στο Ν.Π. 

2. Η σχετική δαπάνη που θα προκληθεί δεν θα υπερβαί¬ 
νει τις πιστώσεις που γράφτηκαν αρχικά στον υπό χρήση 
προϋπολογισμό, για το σκοπό αυτό. 

3. Αύξηση των πιστώσεων στη διάρκεια του χρόνου με 
την παραπάνω αιτία δεν επιτρέπεται. 

4. Καθορίζουμε τις ώρες υπερωριακής εργασίας για την 
παραπάνω υπάλληλο, η οποία κατέχει το 13ο Μ.Κ. μέχρι 
600, οι οποίες θα είναι απογευματινές εργασίμων ημερών 
μέχρι και την 22α ώρα. 

5. Η απόφαση αυτή θα ισχύσει ένα μήναπριντη δημοσίευ¬ 
σή της στην Εφημερίδα της Κυβερνήσεως έως 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπαδάτες, 20 Ιανουάριου 2004 
Ο Πρόεδρος 

ΧΡΗΣΤΟΣ ΚΟΥΦΟΓΕΩΡΓΟΣ 

-♦- 

Αοιθ. 103 (7) 

Καθιέρωση υπερωριακής εργασίας υπαλλήλων του Δή¬ 
μου Σικυωνίων Ν. Κορινθίας για το Β' εξάμηνο έτους 
2004. 

Ο ΔΗΜΑΡΧΟΣ ΣΙΚΥΩΝΙΩΝ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 114του Π.Δ. 410/1995 σχε¬ 
τικά με τις αρμοδιότητες του Δημάρχου. 

2. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. κλπ", 
σχετικά με την καθιέρωση υπερωριακής εργασίας με 
αμοιβή μόνο για την αντιμετώπιση πραγματικών εποχια¬ 
κών , εκτάκτων ή επειγουσών υπηρεσιακών αναγκών. 

3. Την υπ’ αριθ. 2/72757/0022/31.12.2003 εγκύκλιο του 
Γ.Λ.Κ. με την οποία δίνονται οδηγίες για την εφαρμογή 
του ανωτέρω νόμου. 

4. Τις διατάξεις της παρ. 10 του άρθρου 12 του Ν. 
2503/1997, σύμφωνα με τις οποίες η όλως εξαιρετική ή 
απρόβλεπτη ή έκτακτη υπηρεσιακή ανάγκη για την καθιέ¬ 
ρωση υπερωριακής εργασίας, διαπιστώνεται με απόφα¬ 
ση του αρμοδίου για διορισμό οργάνου, δηλαδή του Δη¬ 
μάρχου. 

4. Το υπ’ αριθ. 2/6283/0022/11.3.2004 έγγραφο του 
Γ.Λ.Κ. σύμφωνα με το οποίο, οι αποφάσεις καθιέρωσης 
υπερωριακής εργασίας, δημοσιεύονται υποχρεωτικά 
στην Εφημερίδα της Κυβερνήσεως, πέραν των λοιπών 
διατυπώσεων δημοσιότητας που προβλέπονται από σχε¬ 
τικές διατάξεις περί δημοσιεύσεων των αποφάσεων των 
Ο.Τ.Α. (άρ. 302παρ. 2 και37παρ. 3του Π.Δ. 410/1995). 

5. Την υπ’ αριθ. 522/2003 απόφαση του Δημοτικού Συμ¬ 
βουλίου του Δήμου μας η οποία εγκρίθηκε με την υπ’ αριθ. 
18925/2003 όμοια της Δ/νσης Τοπ. Αυτ/σης - Δ/σης Ν. Κο¬ 
ρινθίας , σύμφωνα με την οποία καθιερώθηκε η απασχό¬ 
ληση του προσωπικού των υπηρεσιών καθαριότητας , 
πρασίνου και ηλεκτροφωτισμού του Δήμου μας όλες τις 
ημέρες του μήνα και σε απογευματινή βάρδια. 

6. Το γεγονός ότι κατά τη διάρκεια της θερινής περιό¬ 
δου αυξάνεται ο αριθμός των παραθεριστών στην ευρύ¬ 
τερη περιοχή του Δήμου Σικυωνίων με αποτέλεσμα οι 
ανάγκες των υπηρεσιών καθαριότητας , ηλεκτροφωτι- 
σμού, πρασίνου, να αυξάνονται αναλόγως (μεγαλύτερος 
όγκος απορριμμάτων, ανάγκη για συχνότερη αποκομιδή 
τουςλόγω και της ζέστης του καλοκαιριού, ανάγκη γιατα- 
κτικότερο καθαρισμό των δρόμων, των ακτών, των αλσυ- 
λίων, τακτικότερη συντήρηση του δικτύου Δημοτικού Φω¬ 
τισμού , των κήπων και γενικά των χώρων πρασίνου του 
Δήμου μας κ.λπ.). Αλλά και για την προετοιμασία του Δή¬ 
μου ενόψει της χειμερινής περιόδου και στα πλαίσια της 
πολιτικής προστασίας, είναι αναγκαία η συγκρότηση συ¬ 
νεργείων από το εργατοτεχνικό προσωπικό για την πρό¬ 


ληψη, ετοιμότητα, αντιμετώπιση και αποκατάσταση εν¬ 
δεχόμενων καταστροφών εντός των ορίων του Δήμου Σι¬ 
κυωνίων. Συνέπεια των ανωτέρω είναι να κρίνεται πλέον 
απαραίτητη η εργασία πέραν του κανονικού ωραρίου των 
υπαλλήλων που απασχολούνται στις υπηρεσίες καθα¬ 
ριότητας, ηλεκτροφωτισμού, πρασίνου. 

7. Την εγγεγραμμένη πίστωση στον προϋπολογισμό 
του Δήμου Σικυωνίων τρέχοντος έτους για την κάλυψη 
της δαπάνης που θα προκύψει και συγκεκριμένα στους 
κωδικούς: Κ.Α. 15/113.1 (υπηρεσία καθαριότητας) το πο¬ 
σό των: 15.000,00 ευρώ, Κ.Α. 40/113.1 (υπηρεσία ηλε- 
κτροφωτισμού) το ποσό των: 2000,00 ευρώ, Κ.Α. 45/113.1 
(υπηρεσία πρασίνου) το ποσό των: 200,00 ευρώ, αποφα¬ 
σίζουμε: 

Καθιερώνουμε υπερωριακή εργασία για το Β’ εξάμηνο 
έτους 2004 , προκειμένου να αντιμετωπισθούν οι εποχια¬ 
κές ή έκτακτες ή επείγουσες ανάγκες των υπηρεσιών κα¬ 
θαριότητας, ηλεκτροφωτισμού, πρασίνου του Δήμου Σι¬ 
κυωνίων ως εξής: 


Α. Υπηρεσία καθαριότητας. 


Κλάδος 

αριθμός 

υπαλλήλων 

Ώρες 

απογευματινής 
υπερωριακής 
απασχόλησης 
μηνιαίως ανά 
υπάλληλο 

Ώρες 

Κυριακών και 
εξαιρέσιμων 
ημερών 
μηνιαίως ανά 
υπάλληλο 

ΔΕ 29 Οδηγών 

Εννέα (9) 

Πενήντα (50) 

Δεκαέξι (16) 

ΔΕ 28 Χειριστών 
μηχ/των έργων 

Ένας (1) 

Πενήντα (50) 

Δεκαέξι (16) 

ΥΕ 16 Εργατών 
καθαριότητας 

Έντεκα (11) Πενήντα (50) 

Δεκαέξι (16) 

Β. Υπηρεσία ηλεκτροφωτισμού 

Κλάδος 

αριθμός 

υπαλλήλων 

Ώρες 

απογευματινής 
υπερωριακής 
απασχόλησης 
μηνιαίως ανά 
υπάλληλο 

Ώρες 

Κυριακών και 
εξαιρέσιμων 
ημερών 
μηνιαίως ανά 
υπάλληλο 

ΔΕ24 Ηλεκτρο¬ 
λόγων 

Δύο (2) 

Δέκα (10) 

Δέκα (10) 

Γ. Υπηρεσία Πρασίνου 

Κλάδος 

αριθμός 

υπαλλήλων 

Ώρες 

απογευματινής 
υπερωριακής 
απασχόλησης 
μηνιαίως ανά 
υπάλληλο 

Ώρες 

Κυριακών και 
εξαιρέσιμων 
ημερών 
μηνιαίως ανά 
υπάλληλο 

ΥΕ 16 Εργατών 
πρασίνου 

Ένας (1) 

Δέκα (10) 



Η απόφαση αυτή να δημοσιευθεί στην Εφημερίδα της 
Κυβερνήσεως. 


Κιάτο, 29 Ιουνίου 2004 
Ο Δήμαρχος 

ΑΓΓΕΛΟΣ Κ. ΠΑΠΑΓΓΕΛΟΠΟΥΛΟΣ 

Αριθ. 13454 (8) 

Καθιέρωση υπερωριακής εργασίας για το προσωπικό της 
Νομαρχιακής Αυτοδιοίκησης Θεσσαλονίκης που θα 
απασχοληθεί στα συνεργεία 24ωρης βάσης για τον 
έλεγχο της προστασίας περιβάλλοντος, της χωροτα¬ 
ξίας καθώς και τη διαπίστωση υγειονομικών, κτηνια¬ 
τρικών και άλλων παραβάσεων για το έτος 2004. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 "Κώδικας Νομαρχια¬ 
κής Αυτοδιοίκησης". 

2. Τις διατάξεις του άρθρου 18 του Ν. 2470/1997 όπως 
αυτές αντικαταστάθηκαν από τις διατάξεις του άρθρου 
15του Ν. 2592/1998 και του άρθρου 16του Ν. 3205/2003. 

3. Τις διατάξεις του άρθρου 25 παρ.7του Ν. 2738/1999 
σε συνδυασμό με τις διατάξεις του άρθρου 34 παρ. 5 του 
Ν. 2768/1999. 

4. Τηναριθμ. 146/29.4.2004 απόφαση του Νομαρχιακού 
Συμβουλίου Θεσσαλονίκης. 

5. Την ανάγκη συγκρότησης συνεργείων ελέγχου από 
υπαλλήλους των Δ/νσεων Υδάτινων Πόρων και Εγγείων 
Βελτιώσεων. Δημόσιας Υγείας, Βιομηχανίας και Ορυκτού 
Πλούτου. Αλιείας, Οργάνωσης και Πληροφορικής, Εμπορί¬ 
ου, Προστασίας Περιβάλλοντος, Παραγωγής και Ανάπτυ¬ 
ξης Καπνού και Βάμβακος, Τεχνικών Υπηρεσιών, Κτηνιατρι¬ 
κής, Κοινωνικής Πρόνοιαςτης Ν.Α.Θ. καιτωνΤμημάτων Πο¬ 
λεοδομίας και Προστασίας Περιβάλλοντος του Επαρχείου 
Λαγκαδά που θα απασχοληθούνπέραντου κανονικού ωρα¬ 
ρίου και σε 24ωρη βάση κατά τις απογευματινές, νυχτερι¬ 
νές ώρες, Κυριακές και εξαιρέσιμες για την προστασία του 
περιβάλλοντος, τη διενέργεια αυτοψιών και τη διαπίστωση 
υγειονομικών, κτηνιατρικών και άλλων παραβάσεων στα 
πλαίσια της βελτίωσης ποιότητας ζωής και καλύτερης εξυ¬ 
πηρέτησης και προστασίας των πολιτών. 

6. Το γεγονός ότι το ύψος της προκαλούμενης δαπάνης 
για το έτος 2004 που ανέρχεται στο ποσό των 80.000,00 


ευρώ θα αντιμετωπιστεί από εγγεγραμμένες πιστώσεις 
στον προϋπολογισμό της Ν.Α.Θ., αποφασίζουμε: 

Εγκρίνουμε την υπερωριακή απασχόληση κατά το έτος 
2004 για το προσωπικό των ανωτέρω Υπηρεσιών, το 
οποίο θα απασχοληθεί κατά τις απογευματινές και νυχτε¬ 
ρινές ώρες εργασίμων ημερών, Κυριακές και εξαιρέσιμες 
στα συνεργεία 24ωρης βάσης, για τον έλεγχο της προ¬ 
στασίας περιβάλλοντος, της χωροταξίας καθώς και την 
διαπίστωση υγειονομικών, κτηνιατρικών και άλλων παρα¬ 
βάσεων. 

Αριθμός υπαλλήλων που θα απασχοληθούν στα συνερ¬ 
γεία ελέγχου για το έτος 2004 Αριθμός ωρών Απαιτούμε- 
νη Δαπάνη 

219 Συνολικός αριθμός ωρών απογευματινής απα¬ 
σχόλησης 10.677 ώρες Συνολικός αριθμός ωρών νυχτε¬ 
ρινής απασχόλησης, Κυριακών και εξαιρέσιμων 2.788 
ώρες 

Σύνολο ωρών: 13.465 80.000,00 Ευρώ 

Η δαπάνη για την υπερωριακή απασχόληση των υπαλ¬ 
λήλων που θα απασχοληθούν για τους ανωτέρω σκοπούς 
στα συνεργεία ελέγχων θα καλυφθεί από τις εγγεγραμ¬ 
μένες πιστώσεις του "Αναπτυξιακού Προϋπολογισμού" 
της ΝΑΘ Ειδικός Φορέας 072γ των παρακάτω ΚΑΕ: 

Α) πίστωση 44.800,00 ευρώ ΚΑΕ 9899 ια "Συνεργεία 
ελέγχου 24ωρης βάσης για το περιβάλλον, τη χωροταξία 
και αυτοψίες" και 

Β) πίστωση 35.200,00 ευρώ ΚΑΕ 9899 ιδ "Συνεργεία 
ελέγχου 24ωρης βάσης υγειονομικών, κτηνιατρικών και 
άλλων παραβάσεων" 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Ιουλίου 2004 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟΙΙρ: νννννν.θΙ.^Γ - θ-πηδίΙ: ννθ 0 ηη 38 ΐθΓ @ 6(.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οάτοιτι και μέχρι 100 σελίδες σε 5 βυΐΌ προσαυξανόμενη 
κατά 1 ουίΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































